Okie from Muskogee

«Okie from Muskogee» er en amerikansk countrysang skrevet av Merle Haggard og Roy Edward Burris. Haggard gjorde en studioinnspilling av sangen den 17. juli 1969, med Fuzzy Owen som produsent. Innspillingen ble utgitt på singlen Capitol 29. september 1969, som ble en av Haggards mest kjente sanger.

 Bakgrunn 
Haggard fortalte The Boot at han skrev sangen fordi han var frustrert over protestene mot Vietnamkrigen, og ville støtte de amerikanske soldatene som deltok i krigen: «When I was in prison, I knew what it was like to have freedom taken away. Freedom is everything. During Vietnam, there were all kinds of protests. Here were these [servicemen] going over there and dying for a cause—we don't even know what it was really all about. And here are these young kids, that were free, bitching about it. There's something wrong with that and with [disparaging] those poor guys.» (Norsk oversettelse: «Da jeg satt i fengsel fikk jeg erfare hva det innebærer å være ufri. Friheten er alt (som betyr noe). Under Vietnamkrigen ble det protestert på alle mulige måter. Der hadde du de folkene (som hadde vervet seg) som dro dit og ga livet sitt for en sak – og vi vet ikke en gang hva det handlet om. Og her har vi disse ungdommene, med friheten til å gjøre det de ville, som driver og protesterer mot det. Det er ikke som det skal være, og heller ikke med at de stakkars fyrene ikke vises den respekten (de fortjener).») Kurt Wolff skrev at Haggard alltid betraktet at det som kom til å bli en hymne for rednecks opprinnelig var en spøk og at dagens fans - ja til og med hippiene som ble gjort narr av i teksten - har begynt å like sangen og finner humor i en del av teksten. Wolff, Kurt, "Country Music: The Rough Guide," Rough Guides Ltd., London; Penguin Putnam, New York, distributor, s. 424 (ISBN 1-85828-534-8) Coverversjoner har blitt spilt av slike motkulturelle artister som Grateful Dead, The Beach Boys og Phil Ochs.

Merle Haggard og Roy Edward Burris, som var trommeslager i Haggards backingband The Strangers, skrev sangen mens Vietnamkrigen pågikk. «Okie from Muskogee» vokste fra de to kommersielle one-linerne om småbyliv, Janovitz. hvor konservative verdier var normen og outsidere med idealer, som stod i motsetningsforhold til disse, var uvelkomne. Her reflekterer sangens jeg-person over hvor stolt han er av å komme fra Midtre USA, hvor innvånerne var patriotiske og ikke røykte marijuana, tok LSD, bar perlebånd og sandaler, brant innkallingspapirene og utfordret myndighetene. Malone, Bill: Country Music U.S.A, 2nd rev. ed. (University of Texas Press, Austin, 2002), s. 371.

Mens den ble sett på som en satire på småby-USA og dens reaksjon på antikrigsprotestene og motkulturen, slik den viste seg i USAs større byer, skriver Bill Janowitz, skribent i Allmusic at sangen «overbevisende (gir) røst til en stolt prippen lastebilsjåførtype... Til slutt identifiserer han seg med fortelleren». Han posisjonerer ikke protagonisten som sint, reaksjonær eller dømmende. Det er mer at fyren, en selvtilstått square, blir forvirret av slike forandringer og med en klukklatter kommer til den konklusjonen at han og hans liker har den riktige typen liv for dem selv.

Personale under sessionen var James Burton, Roy Nichols og Jerry Reed på gitarer, Chuck Berghofer på bass og Ron Tutt på trommer.

 Listeplassering og popularitet 
«Okie from Muskogee» ble umiddellbart populær da den ble utgitt 29. september 1969. 15. november samme år nådde den førsteplassen på Billboard magazines Hot Country Singles-liste, hvor den fortsatte å ligge i fire uker. Den ble også en mindre pop hit og nådde en 41.-plass på Billboard Hot 100-listen.

Versjonen som nådde førsteplassen var en stuidoinnspilling. Etter at sangen ble viden populær ble en konsertinnspilling utgitt, og selv om den versjonen aldri kom på listene, ble den ogspå populær. Liveversjonens identifiserbare særtrekk innbefatter et høylytt publikum som klapper og synger med i refrenget og en stemme som roper ut «Tell it like it is!» etter første vers. Liveiinnspillingen ble gjort under en konsert med Haggard i Muskogee, Oklahoma.

I 1970 fikk Merle Haggard en rekke priser for sangen, singelen og albumet Okie from Muskogee i kåringen Country Music Awards.

Norsk versjon
Arne Bendiksen har skrevet en norsk tekst. Den norske tittelen er «Bonde i fra bygda».

 Innspilling 
Country Snakes. Utgitt på singlen Country CS 101 i 1970.

 Listeplasseringer 
ArtistListe (1969)HøyesteplasseringMerle Haggard Billboard Hot Country Singles-listen1Merle Haggard Billboard Hot 100-listen# 41Merle Haggard RPM Country Tracks-listen# 3

 Kulturelle referanser 
Sangen ble spilt i bakgrunnen i Platoon. Da Bunny og Junior var i sine brakker, jamret Bunny til Junior om at de andre medlemmene av platoonen røykte marijuana. Dette er egentlig en anakronisme, fordi denne filmscenen finner sted i 1967, mens sangen først ble utgitt i 1969.

Sangen blir referert til i filmene En offiser og en gentleman (An Officer and a Gentleman) and Shanghai Knights.

 Referanser 

Kategori:Sanger fra USA
Kategori:Sanger fra 1969